དཔལ་ཆེན་བཀའ་འདུས་རྒྱ་མཚོ་ལས།ལས་བཞི་མཆོག་དང་ལྔའི་སྦྱིན་སྲེག་དངོས་གྲུབ་རྒྱ་མཚོའི་ཟ་མ་ཏོག་བཞུགས།

༄༅༅།རིགས་བཞིའི་སྒོས་སྒྲུབ་བཀའ་འདུས་རྒྱ་མཚོ་ལ་བརྟེན་པའི་ལས་བཞི་མཆོག་དང་ལྔའི་སྦྱིན་སྲེག་དངོས་གྲུབ་རྒྱ་མཚོའི་ཟ་མ་ཏོག་ཅེས་བྱ་བ།ཁྲག་འཐུང
འདུས་པའི་ལྷ་ལ་ཕྱག་འཚལ་ལོ།།རྣམ་པ་ཐམས་ཅད་མཁྱེན་པའི་མཆོག་ལྡན་ནི།།སྐུ་གསུམ་ཡན་ལག་བདུན་གྱི་བདག་ཉིད་ཅན།།ལས་ཆོས་དམ་ཚིག་ཕྱག་རྒྱ་ཆེན་པོའི
གཟུགས།།གར་དགུའི་ཉམས་བརྒྱས་དཔའ་བ་དེ་ལ་འདུད།།གང་ཞིག་བསྲེག་བྱ་བཟའ་ལ་སྟོབ་པ་དང་།།གདན་གསུམ་ལུས་དཀྱིལ་ཚིམ་པ་དྲུག་ཏུ་མཆོད།།རྩ་ཁམས་རྣལ
འབྱོར་ཞུ་བདེས་མཉེས་པ་ལ།།ཕྱི་ནང་གསང་བའི་སྦྱིན་སྲེག་ཞེས་སུ་གྲགས།།དེ་ལ་ཕྱི་དོན་གཙོ་བོར་འཛིན་པ་རྣམས།།ཕྲིན་ལས་རྣམ་བཞི་མཆོག་དང་བཅས་པ་ཡི།།གོ་འཕང

ལ་བསྙེན་དེ་ཡི་བྱ་བའི་ཆོས།།དམ་ཚིག་རྫས་དང་ཡིད་བྱེད་རྣལ་འབྱོར་བཤད།།ཇི་སྐད་དུ།སྙིང་པོའི་རྒྱུད་ལས།དབྱིབས་དང་ཁ་དོག་མཚན་ལྡན་པར།།ཞལ
དུ་གྱུར་པའི་མེ་བོས་ལ།།བཟའ་བཏུང་བྲོ་བའི་ཚོགས་རྣམས་ཀྱིས།།ལས་བཞིའི་མཆོད་པ་རབ་ཏུ་སྦྱིན།།ཞེས་པ་ལྟར།དེ་ལ་སྤྱི་དོན་རྣམ་པ་གསུམ།སྔོན་འགྲོ།དངོས་གཞི།རྗེས
སོ།།དང་པོ་ནི།ལས་ལྔ་ཚར་གྱི་སྔོན་འགྲོར་སའི་ཆོ་ག་བྱ་བ་སྟེ།།སོ་སོའི་དུས་སྐབས་ལ་བབས་པ་དང་གང་དུ་བྱ་བའི་གནས་ལ་རུང་ཞིང་ཤིས་པ་དེར་ལྷའི་རྣལ་འབྱོར་ལ་བསྙེམས་བཞིན
པས་གཞི་བདག་ལ་ཆ་གསུམ་ལ་སོགས་པའི་གཏོར་མ་བཏང་།སའི་ལྷ་མོ་ལ་དཀར་གཏོར་དང་ཉེར་སྤྱོད་བཤམས་ལ།ཨ་ཀ་རོས་བརླབ།རྒྱལ་བ་ཤཱཀྱ་སེང་གེ་ཡིས།།བདུད

སྡེ་མངོན་པར་བཅོམ་པའི་ཚེ།།དབང་གྱུར་ས་ཡི་ལྷ་མོ་ཁྱོད།།གཏོར་མ་བཞེས་ལས་འདི་བླང་།།རྣལ་འབྱོར་བདག་ཅག་འཁོར་བཅས་ལ།།ནད་མེད་ཚེ་དང་དབང་འབྱོར་དང་།།སོགས་ཀྱིས་ཕུལ་རྗེས།།
བཛྲ་མུཿས་གཤེགས།རྡོ་རྗེ་དང་བཅས་པའི་ཐལ་མོ་ས་ལ་བཀྲམ་སྟེ་ཡི་དམ་གྱི་ང་རྒྱལ་དང་།རྩ་སྔགས་ཀྱི་སྦྱང་བ་ལན་གསུམ་གྱིས་ས་བཟུང་རྗེས།ས་གཞི་ཡང་རང་བཞིན་མེད་པར་ཤེས་པའི་ཆོས་ཉིད་ལ་དྲན་པ་མངོན་དུ་གཞག།
ནས།ཤཱུ་ནྱ་ཏའི་སྔགས་བརྗོད་པ་ནི་བདེན་པ་གཉིས་ཀྱིས་སྦྱོང་བའོ།།གཉིས་པ་དངོས་གཞི་པ་ལས་བཞི་མཆོག་དང་ལྔ་སོ་སོའི་སྦྱོར་ཆོས་དང་ཕྲིན་ལས་ཐ་དད་དུ་བསྟན་པ་ལ་རིམ་པ་ལྔ་ལས།དང་པོ་རྡོ་རྗེ་ཕུར་པ་ལ་བརྟེན་ནས
ཞི་བའི་སྦྱིན་སྲེག་གི་རིམ་པ་ལ་སྦྱོར་དངོས་གཉིས་ལས།དང་པོ་ནི།ཞི་བ་ལ་བཀྲ་ཤིས་པའི་ས་ལ་སྟེགས་བུ་གྲུ་བཞིར་བྱས་པའི་སྟེང་དུ་ཐབ་ཁུང་ཟླུམ་པོ་རྒྱར་ཁྲུ་གང་།དཔངས་སུ་ཁྲུ་ཕྱེད་ཡངས་པ་ནས་ཕྱིར་འཕྱང
མུ་རན་རྒྱ་དཔངས་སོར་བཞི་པ་རེའི་ཁ་ཁྱེར་ནང་དུ་བགས་ཀྱི་གཞོལ་བ་ལ་རྡོ་རྗེའི་ཕྲེང་བ་དང་།མུ་ར་ན་ལ་མེ་རིས་བསྐོར།ཐབ་ཀྱི་དབུས་སུ་རྩེ་མོ་ཤར་བསྟན་གྱི་རྡོ་རྗེ་དཀར་པོ་སོར་བརྒྱད་པ་དང་།སྟེགས་བུའི་སྟེང་ཟུར་བཞིར
ཟླ་ཕྱེད་རྡོ་རྗེས་མཚན་པ་བྱ།བྲུས་ཐབ་བྱེད་ན་རྒྱད་དཔངས་དང་རྣམ་པ་དེས་མཚོན་ནས་རིག་པས་དཔག་པ་སླ།བྲིས་ཟབ་ནི།སྟེགས་བུའི་སྟེང་དྲི་བཟང་དང་བ་བྱུང་ལྔ་དང་བདུད་རྩི་ལྔ་རྣམས་ཆང་དང་སྦྱར་བའི་ཆག་ཆག་

བཏབ།དེའི་སྟེང་དུ་ཚངས་ཟུར་གྱི་ཐིག་བཏབ།དབུས་ནས་མཐོ་གང་ཟླུམ་པོར་བསྐོར་བས་ནང་རྒྱ་ཁྲུ་གང་འོང་བའི་ཕྱི་རོལ་སོར་བཞི་རེ་སྐོར་བས་མཆུ་དང་ཁ་ཁྱེར་གཉིས་ཀྱི་ནང་མ་མེ་རི་དང་ཕྱི་མར་རྡོ་རྗེའི་
ཕྲེང་བ་ཟུར་བཞིར་ཟླ་བྱེད་རྡོ་རྗེ།ལྟེ་བར་རྡོ་རྗེ་དཀར་པོ་རྩེ་ལྔ་པ་བྲི།འོ་མ་ཅན་གྱི་ཤིང་གི་རྩེ་མོའི་ཆའམ་དགོན་པའི་བ་ལང་གི་གཅི་བ་སྲོག་ཆགས་མེད་པས་ཐབ་ཀྱི་དཔངས་ཚད་ཙམ་དུ་ཟླུམ་པོར་བརྩིགས་པའི་ཤར་ལྷོར་མེ་ཚང་
བཅའ།ཐབ་སྟེགས་ཀྱི་གྲྭ་བཞིར་མདའ་བཞི་བཙུགས་པ་སྲད་བུ་དཀར་པོས་བསྣོལ་མར་སྦྲེལ་བ་ལ་དར་དཀར་པོས་དགབ།དེའི་ཤར་ལྷོའི་ཟུར་དུ་མདའ་དར་དམར་པོ་གཟུག།ཐབ་ཀྱི་མདུན་དུ་རང་ཉིད་འདུག་པའི
སྟན་དཀར་ཞིང་འཇམ་པ་དང་།དེའི་གཡས་གཡོན་དུ་སྟེགས་བུ་ཁེབས་དཀར་པོ་དང་ལྡན་པ་རེའི་གཡས་ཀྱི་སྟེང་ལོགས་སུ་བ་ལས་བྱུང་བའི་མར་ཁུ་དང་འོ་མ་ཅན་ནམ་བལ་བུ་ལྕང་མ་ལ་སོགས་པའི་རུང་མཐུན་གྱི་ཤིང
གི་རྩེ་མོའི་ཆ་ལས་བྱུང་བའི་ཡམ་ཤིང་མཐོ་གང་བའི་རྩེ་མོ་མར་ཁུར་ཞུགས་པ་དང་།ཏིལ་དཀར།ནས་འབྲས་དཀར་པོ་ལས་བྱུང་བའི་ཆན་སོགས་ཁ་ཟས་དཀར་པོ་དང་།ཙན་དན་དཀར་པོ་སོགས་དྲི་དཀར
པོའི་རིགས་དང་།ཙམ་པ་ཀ་སོགས་མེ་ཏོག་དཀར་པོའི་རིགས་རང་བཞིན་ནས་བཅོས་པས་ཁ་དོག་དཀར་བ་རྣམས་འཇིག་རྟེན་པ་དང་ཡེ་ཤེས་པ་ཐ་དད་དུ་ཕྱི་ནང་ཉིས་རིམ་དུ་བཀོད།སྟེགས་བུ་ཅིག

ཤོས་ལ།བདག་བསྐྱེད་ཀྱི་མཆོད་གཏོར་སྤྱི་འགྲེ་དང་བྱེ་བྲག་སྦྱིན་སྲེག་ལ་འབྲས་ཆན་དངུལ་ཕྱེ་མེ་ཏོག་དཀར་པོ་རྣམས་བསྲེས་པའི་མར་དཀར་གྱི་གཏོར་ཟླུམ་རིལ་བུ་གང་མང་གིས་བསྐོར་བ་དང་།འཇིག་རྟེན་པ་ཡང་རྒྱུ་
གོང་འདྲའི་གཏོར་མ་ཟླུམ་པོ་གཅིག་དང་གཞན་ཡང་ཞབས་བསིལ་སོགས་པའི་ཉེར་སྤྱོད་རྣམས་རང་བཞིན་ནམ་བཅོས་བུས་དཀར་བ་དང་།ཉེ་ལོགས་ཅི་བདེར་ལས་བུམ།རྡོར་དྲིལ།ཐོད་རྔ།དགང་ཐུགས་དང་ཐུགས་
དདམ་བསྐུལ་བའི་རྫས་ཡུངས་ཀར་རིན་པོ་ཆེ་དཀར་པོའི་སྣོད་དུ་བླུགས་པ་རྣམས་མ་ཚང་བ་མེད་པར་བཤམ་མོ།།གཉིས་པ་དངོས་གཞི་ལ་གཉིས།དང་པོ་པ་དག་བསྐྱེད་སྔོན་འགྲོ་ནས་བཟུང་བཟླས་པའི་བར་དུ་བྱ་བ་ལས
གཞུང་ལྟར་ཤེས།རབ་གནས་སམ་སྒྲུབ་མཆོད་དང་འབྲེལ་ཚེ་བདག་བསྐྱེད་ལོགས་སུ་བྱ་མི་དགོས་པ་འོག་མ་རྣམས་ལའང་འགྲེ།ཧཱུྃ་བིགྷྣཱཾ་ཏ་ཀྲིཏ་ཕཊ་ཀྱིས་ལས་བུམ་བསྒྲུབ།གཉིས་པ་སྦྱིན་སྲེག་གི་ལས་ལ་འཇུག
པ་ནི།རང་ཉིད་ཆས་གོས་དཀར་པོ་དང་ལྡན་པ་ལྷའི་རྣལ་འབྱོར་ལ་གནས་བཞིན་པས་སྟན་ལ་རྡོ་རྗེའི་སྐྱིལ་ཀྲུང་གིས་འདུག་སྟེ་ཞི་ཞིང་ངེས་པའི་སེམས་དང་ལྡན་པས་རྡོར་དྲིལ་བསང་སྦྱངས།སྟོང་པའི་ངང་ལས་ཧཱུྃ་ལས་
བྱུང་བའི་རྡོ་རྗེ་ཐབས་ཀྱི་རང་བཞིན་ཡེ་ཤེས་ལྔའི་ངོ་བོ་དང་།ཨ་ལས་བྱུང་བའི་དྲིལ་བུ་ཤེས་རབ་ཀྱི་རང་བཞིན་སྟོང་ཉིད་ཆོས་ཀྱི་སྒྲ་དབྱངས་སྒྲོགས་པ།གཉིས་ཀའང་དོན་དམ་པའི་བྱང་ཆུབ་

སེམས་ཀྱི་རང་བཞིན་ནོ།།ཨོཾ་མ་ཧཱ་བཛྲ་ཧཱུྃ།ཞེས་ལག་གཡས་ཀྱིས་རྡོ་རྗེ་ཐུགས་ཀར་གསོར།ཨོཾ་བཛྲ་གྷཎྜེ་ཨ།ཞེས་ལག་གཡོན་གྱིས་དྲིལ་བུ་འཁྲོལ་ཞིང་དཀུར་བརྟེན།ཨོཾ་
སརྦ་ཏ་ཐཱ་ག་ཏ་མ་ཧཱ་ཨ་ནུ་རཱ་ག་ཎ་བཛྲ་སྭ་བྷཱ་ཝ་ཨཱཏྨ་ཀོ྅ཧཾ།ཞེས་ཐབས་ཤེས་གཉིས་སུ་མེད་པའི་དོན་དྲན་པས་ཐུགས་ཀར་འཁྱུད་རྒྱ་བྱ།དེ་ནས་མཆོད་རྫས་བརླབ་པ་ནི།ཧཱུྃ།དབྱིངས་ནས་ཡེ་ཤེས་འབྲུ་
གསུམ་ཆར་དུ་བབསཿམཆོད་རྫས་དངོས་འཛིན་མ་དག་བསྲེགས་གཏོར་བཀྲུསཿབྷྲཱུྃ་ལས་རིན་ཆེན་ཨ་ལས་བྷནྡྷའི་ནདཿཕྱི་ནང་གསང་གསུམ་མཆོད་སྤྲིན་རྒྱ་མཚོར་གྱུརཿཨོཾ་བཛྲ་ཨརྒྷཾ་
ནས་ཤཔྟ་ཨཱཿཧཱུྃ་དང་སྨན་གཏོར་རཀྟའི་སྔགས་ཀྱིས་བརླབ།སྲེག་རྫས་རྣམས་ལ་བསང་ཆུ་འཐོར་ཞིང་།ཧཱུྃ་བིགྷྣཱན་ཏ་ཀྲིཏ་ཕཊ་དང་སྭ་བྷཱ་ཝས་སྦྱངས།སྟོང་པའི་ངང་ལས་མ་དང་ཨ་ལས་ཉི་ཟླའི་གའུའི
སྣོད་དུ་སྲེག་རྫས་རྣམས་རང་རང་གི་མིང་ཡིག་དང་པོ་ཐིག་ལེས་བརྒྱན་པ་འོད་དུ་ཞུ་བ་ལས་བྱུང་བའི་བཅུད་བདུད་རྩིའི་དངོས་པོ་སོ་སོའི་ལས་སྒྲུབ་པ་ལ་ཐོགས་པ་མེད་པའི་ནུས་པ་དང་ལྡན་པར
གྱུར།ཨོཾ་ཨཱཿཧཱུྃ།ཨོཾ་ཧཱུཾ་སྠཱ་ཨཱཾ་ཧཱུཾ།ཞེས་ལན་བདུན་བཟླས་པས་བྱིན་གྱིས་བརླབས།ཐབ་བསང་སྦྱངས།སྟོང་པའི་ངང་ལས་མདུན་དུ་བྷྲཱུཾ་ཡིག་འཕྲོ་འདུས་ཡོངས་སུ་གྱུར་པ་ལས་འཁོར

ལོའི་ལྟེ་བ་ལ་གནས་པའི་ཞི་བའི་ཐབ་ཁུང་དཀར་ཞིང་ཟླུམ་པ་ཁ་ཁྱེར་ལ་རྡོ་རྗེའི་ཕྲེང་བས་བསྐོར་བ་འོད་ཟེར་དཀར་པོ་འཕྲོ་བར་གྱུར།རང་གི་ཐུགས་ཀ་ནས་རཾ་ཡིག་ཐབ་ནང་དུ་སྤྲོས་པ་ལས་ཡེ་ཤེས་
ཀྱི་མེ་འོད་དཀར་པོ་འབར་བར་བསམས་ལ།ཨོཾ་ཨགྣ་ཡེ་ཛྭ་ལ་ཛྭ་ལ་ཧཱུྃ་ཕཊ།ཅེས་དགེ་འདུན་གྱི་ཚང་མང་ངམ་གཙུབ་ཤིང་ལས་བྱུང་བའི་མེ་དུ་བ་མེད་པས་སྦར་ལ།ཐབ་ཀྱི་མེའི་དབུས་སུ་མ་དང་དི་ལས་བྱུང་
བའི་ཉི་མ་དང་ར་སྐྱེས་ཀྱི་གདན་ལ་ཨོཾ་ཡིག་དཀར་པོ་འཕྲོ་འདུས་ཡོངས་སུ་གྱུར་པ་ལས་ཨགྣི་དྷེ་བ་རྀ་ཥི་ཧཱུཾ།ཞི་བའི་མེ་ལྷ་དཀར་པོ་ཞི་ཞིང་འཛུམ་པ་དྲང་སྲོང་གི་ཆ་བྱད་ཅན་གུནྡྷེ་དང་བགྲང་ཕྲེང་འཛིན་
པའི་སྐུར་གྱུར།དེའི་སྤྱི་བོར་ཨོཾ།མགྲིན་པར་ཨཱཿཐུགས་ཀར་ཧཱུྃ་གིས་མཚན་པ་ལས་འོད་ཟེར་འཕྲོས་པས་ཤར་ལྷོ་ནས་མེ་ལྷ་འཁོར་བཅས་བཞེངས་པར་བསམ།ཨགྣི་དེ་བས་མ་ཡ་ཧཱུྃ་ཛཿཞེས
སེ་གོལ་བསྣོལ་མར་གདབ།མདའ་དར་དམར་པོ་གཡབ་ཅིང་།ཧཱུྃ།དད་པ་དང་ནི་དམ་ཚིག་གིས།།ཚུར་གཤེགས་ཚུར་གཤེགས་འབྱུང་པོ་ཆེ།།མེ་ལྷ་དྲང་སྲོང་བྲམ་ཟེ་མཆོག།འདི་ཉིད་དུ་ནི་གཤེགས་སུ་
གསོལ།།ལྕགས་ཀྱུའི་ཕྱག་རྒྱ་དང་བཅས།ཨགྣི་དེ་བ་རྀ་ཥི་ཛཿཛཿས་སྤྱན་དྲངས།ཛཿཧཱུཾ་བཾ་ཧོཿས་བསྟིམ།ཨོཾ་བཛྲ་ཨརྒྷཾ་པུཥྤེ་སོགས་ཉེར་སྤྱོད་ཀྱིས་མཆོད།ཇི་ལྟར་བལྟམས་པ་སོགས་ཀྱི་མཐར་ཨོཾ་སརྦ་

ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲཱི་ཡེ་ཧཱུྃ།ཞེས་བུམ་ཆུ་གཏོར།ཕྱོགས་བཅུའི་སངས་རྒྱས་རྣམས་ཀྱི་ཐུགས་ཀ་ནས་སྤྲོས་པའི་དབང་གི་ལྷ་མོ་བྱང་ཆུབ་སེམས་ཀྱིས་གང་བའི་བུམ་
པ་ཐོགས་པ་སྤྲོས་ཏེ་དབང་བསྐུར།ཨོཾ་རཏྣ་ཨ་ལཾ་ཀ་ར་སྭཱ་ཧཱ།ཞེས་རྒྱན་བཏགས་པར་བསམ།མེ་ལྷ་ཞལ་ཅུང་ཟད་གདངས་པས་སྲེག་བླུགས་ཀྱི་བདུད་རྩིའི་རྒྱུན་དྲངས་ནས་གསོལ་བར་གྱུར་པར་
བསམས་ལ།ལག་གཉིས་དེ་བཞིན་གཤེགས་པའི་ཁུ་ཆུར་ངུ་བྱས་པས་དགང་ཐུགས་བཟུང་ནས།ཨོཾ་ཨགྣ་ཡེ་སྭཱ་ཧཱ།ཞེས་གཡས་པའི་ཐུགས་གཟར་བདུན་གྱིས་གཡོན་པའི་དགང་གཟར་བཀང་རྫས་གཟར་བུ་ཁ་སྦྱར་ཏེ་
པུས་མོའི་ནང་ལས་མི་འདའ་བས་གཡས་སུ་བསྐོར་བཞིན་པར་ཨོཾ་ཨགྣི་དེ་བ་རྀ་ཥི་ཧ་བྱ་ཀ་བྱ་དེ་བྱ་བདག་ཅག་དཔོན་སློབ་འཁོར་དང་བཅས་པའི་ནད་གདོན་སྡིག་སྒྲིབ་བར་ཆད་མི་མཐུན་པའི་ཕྱོགས་ཐམས་ཅད
ཤཱནྟིཾ་ཀུ་རུ་སྭཱ་ཧཱ།ཞེས་ལན་གསུམ་གྱི་དགང་བླུགས་ཕུལ་ནས་སྔགས་དེ་ཉིད་ཀྱིས།ཡམ་ཤིང་།མར་ཁུ།སྲེག་རྫས་རྣམས་སོ་སོ་ནས་ལྔའམ་བདུན་སོགས་ཇི་ལྟར་རིགས་པ་ཕུལ་ལ།ཧཱུྃ།ཚངས་པ་འཇིག་རྟེན་
མགོན་གྱི་སྲས།།མེ་ལྷའི་རྒྱལ་པོ་དྲང་སྲོང་མཆོག།འབྱུང་པོ་ཡོངས་སུ་སྐྱོབ་པའི་ཕྱིར།།ཐུགས་རྗེའི་དབང་གིས་སྐུ་སྤྲུལ་པ།།རིགས་སྔགས་གྲུབ་པ་དྲང་སྲོད་ཚུལ།།ཉོན་མོངས་བསྲེགས།

པས་ཤེས་རབ་འོད།།བསྐལ་པའི་མེ་བཞིན་གཟི་བརྗིད་འབར།།མངོན་ཤེས་རྫུ་འཕྲུལ་ཞབས་དང་ལྡན།།ཐབས་ཀྱི་སྤྲུལ་པ་ཐེག་པ་ཆི་བས།།བགྲང་ཕྲེང་འཛིན་ཞིང་རིག་སྔགས་གསུང།།
བདུད་རྩིའི་བཅུད་ཅན་གུནྡྷེ་བསྡམས།།ཆོས་ཀྱི་བདུད་རྩི་ཡོངས་ལ་བསིལ།།ཉེས་པའི་སྐྱོན་བྲལ་ཚངས་པར་སྤྱོད།།འཇིག་རྟེན་གནས་ཀྱང་མྱ་ངན་འདས།།ཞི་བ་བརྙེས་ཀྱང་ཐུགས་རྗེ་ཆེ།
དེལ་བསྟོད་དེ་ཕྱག་ཀྱང་འཚལ།།ཞེས་བསྟོད་ལ་ཡུངས་ཀར་ཐབ་ཏུ་འཐོ་ཤིང་།ན་མོ།རིག་པའི་རྒྱལ་པོ་ཁྱོད་ཀྱིས་ལས་ཐམས་ཅད་བྱེད་པས་སྲེག་རྫས་རྣམས་ལྷའི་ཞལ་དུ་འབུལ་བ་དང་།མེ་ཉིད་མ
ཤེས་ཀྱི་མེར་བྱིན་གྱིས་བརླབས་ནས་བདག་ཅག་དཔོན་སློབ་འཁོར་དང་བཅས་པའི་ནད་གདོན་སྡིག་སྒྲིབ་ཐམས་ཅད་ཞི་བའི་ཕྲིན་ལས་མཛད་དུ་གསོལ།།ཞེས་འདོད་དོན་གསོལ་ལ།དེ་ནས་ཡེ་ཤེས་ཀྱི་དཀྱིལ
འཁོར་མཆོད་པ་ནི།སྭ་བྷཱ་ཝས་སྦྱངས་ནས།མེ་ལྷའི་ལྟོ་བ་ཡངས་ཤིང་རྒྱ་ཆེའི་དབུསཿབྷྲཱུྃ་ཡིག་གནས་འགྱུར་སྤྲུལ་པའི་གཞལ་མེད་ཁངཿཕྱི་ནི་རིན་ཆེན་ནང་ནི་ཐོད་པའི་མཁརཿགྲུ་བཞི་
སྒོ་བཞི་ཚད་དང་མཚན་ཉིད་ལྡནཿགུ་ཎ་ཏཱ་ར་རྟ་བབས་བང་རིམ་བརྒྱདཿཆོས་འཁོར་རི་དྭགས་གདུགས་དང་ནོར་བུའི་ཏོགཿཕྱི་རོལ་རིན་ཆེན་རྩིག་པའི་རྨིང་གི་གཞིརཿའདོད་སྣུམ་དམར་

༅པོར་ལྷ་མོ་བཅུ་དྲུག་འཁོདཿཕ་གུ་སེར་པོ་དྲ་བ་དྲ་ཕྱེད་མཛེསཿཤར་བུ་མདའ་ཡབ་ཁང་བརྩེགས་རྡོ་རྗེའི་ཏོགཿནང་ནི་དུར་ཁྲོད་རོལ་པའི་གཞལ་མེད་ཁང་།ཕྱི་འཁོར
རོ་གླིང་བརྒྱད་དང་རྡོ་རྗེའི་གུརཿབསྐལ་མེའུར་འུར་ཆེམ་ཆེམ་འབར་བའི་ཀློངཿའོག་མིན་གསང་ཆེན་རོལ་པའི་ཕོ་བྲང་ཆེཿརབ་འཇིགས་གནམ་ལྕགས་ཙག་རྩིབས་བཅུའི་དབུསཿབདེ
ཆེཆེན་ཀུན་ཏུ་བཟང་མོའི་ཨེ་ཀློང་དབྱིངསཿརྣམ་ཐར་གསུམ་ལྡན་རྡོ་རྗེ་བཙུན་མོའི་མཁརཿམ་ཆགས་པདྨ་ཐབས་ཤེས་ཉི་ཟླའི་སྟེངཿརུ་ཏྲ་ཕོ་མོ་བདུད་བཞི་བྱི་ཆིངས་བསྣོལཿཔཾ་པདྨ་མཎྜལ་
མ་སཱུརྱ་མཎྜ་ལཿཨ་ཙཎྜ་མཎྜ་ལཿཛཿཧཱུྃ་བཽ་ཧོཿཏི་ར་བིཿཨོཾ་བཛྲ་སཏྭ་ཧཱུྃཿརྡོ་རྗེ་ཧཱུྃ་ཡིག་ཡོངས་གྱུར་ལསཿརྡོ་རྗེ་སེམས་དཔའ་ཡ་བ་ཡུམ་ནིཿཞེས་པ་ནསཿས་མ་ཡ་ཏིཥྚ་ལྷནཿ
ཞེས་པའི་བར་བྱཿསྐབས་འདིར་སྒྲུབ་མཇུག་གི་བསྐོད་སྦྱིན་སྲེག་དང་རབ་གནས་ཞལ་བསྲོའི་རྒྱས་པའི་སྲེག་བླུགས་སོགས་ཀྱི་དུས་གཞལ་ཡས་ཁང་གདན་དང་བཅས་པ་བསྐྱེད་ནས་ལྷ་བསྐྱེད་པ་དོར་ཏེ་དཀྱིལ་འཁོར་གྱི་ལྷ་རྣམས
མཚོན་པ་མེ་ཏོག་གི་ཚོམ་བུའི་དབུ་རྒྱན་གྱི་རྣམ་པར་སྤྱན་དྲངས་པ་ལས་སློབ་དཔོན་གྱིས་མེ་ཏོག་ཟབ་ཏུ་དོར་བ་དང་ལྷན་ཅིག་ལྷ་ཚོགས་རྣམས་རང་རང་གི་གདན་ལ་བཞུགས་པར་བསམས་ཏེ་བསྐྱེད་སྔགས་ཙམ་གྱིས་གསལ་གདབ

པཔའམ་ཡང་ན་བསྐྱེད་སྔགས།ཨོཾ་བཛྲ་ཀཱི་ལི་ཀཱི་ལ་ཡ་དིཔྟ་ཙཀྲ་ཧ་ན་ཧ་ན་རུ་ལུ་རུ་ལུ་ཧཱུྃ་བྷྱོ་ཧཱུཾཿདཔལ་ཆེན་རྡོ་རྗེ་གཞོན་ནུ་ནིཿསྙིང་རྗེ་རྔམས་ཞིའི་ངང་ཉིད་ལསཌྷཞེས་པ་ནསཿམ་མོ་དྲུག་ཅུ་ཕོ་
ཉར་འགྱེདཿཅེས་པའི་བར་གྱིས་གཙོ་བོའི་མངོན་རྟོགས་དང་ཿཨོཾ་བུདྡྷ་བཛྲ་རཏྣ་པདྨ་ཀརྨཱ་ཀཱི་ལ་ཡ་སརྦ་བིག་ནན་བཾ་ཧཱུཾ་ཕཊཿསྲས་མཆོག་ཀཱི་ལ་རིགས་ལྔ་ནིཿསོགས་ནས།དུག་ལྔ་རྩ་ད་ནས་
གཅོད་པར་བྱེདཿཅེས་སྲས་མཆོག་ལྔ་དང་།ཨོཾ་བཛྲ་ཀྲོ་ཏ་ཧཱུྃ་ཀཱ་ར་ཧཱུཾཿགརྫ་ཧཱུཾ་ཕཊཿགརྫ་ཧཱུྃ་ཕཊཿསྟེང་ཕྱོགས་ཉི་ཟླའི་གདན་སྟེངས་སུཿཁྲོ་བོ་རྡོ་རྗེ་ཧཱུྃ་མཛད་ནིཿསོགས་ནས།